
                  Nr.23/328/2009

BIROUL PERMANENT

AL

CAMEREI DEPUTAŢILOR



Vă înaintăm, alăturat, RAPORTUL asupra propunerii legislative pentru modificarea Ordonanţei de Urgenţă a Guvernului nr.44/16.04.2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, trimisă cu adresa nr.P.l.x 414 din 15 septembrie 2009 şi înregistrată cu nr.23/328 din 16 septembrie 2009.



În raport cu obiectul şi conţinutul său, propunerea legislativă face parte din categoria legilor ordinare.
PREŞEDINTE,

Iulian Iancu

R A P O R T
asupra propunerii legislative pentru modificarea Ordonanţei de Urgenţă a Guvernului nr.44/16.04.2008 privind desfăşurarea activităţilor economice
 de către persoanele fizice autorizate, întreprinderile individuale
 şi întreprinderile familiale


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, spre dezbatere în fond, cu propunerea legislativă pentru modificarea Ordonanţei de Urgenţă a Guvernului nr.44/16.04.2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, trimisă cu adresa nr.P.l.x 414 din 15 septembrie 2009 şi înregistrată cu nr.23/328 din 16 septembrie 2009.



Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a respins propunerea legislativă în şedinţa din 9 septembrie 2009.



Consiliul Legislativ, prin avizul nr.373/21.04.2009, a avizat favorabil propunerea legislativă cu observaţii şi propuneri.


Comisia juridică, de disciplină şi imunităţi, prin avizul nr.31/805/2009, a avizat negativ propunerea legislativă.



Propunerea legislativă are ca obiect de reglementare modificarea art.39 alin.(2) din O.U.G. nr.44/2008 în sensul prelungirii termenului până la 31 decembrie 2009 în care persoanele fizice şi asociaţiile familiale pot funcţiona în baza certificatului de înregistrare emis anterior intrării în vigoare a O.U.G. nr.44/2008.



În conformitate cu prevederile art.61 din Regulamentul Camerei Deputaţilor, republicat, Comisia pentru industrii şi servicii a examinat propunerea legislativă în şedinţa din 11 noiembrie 2009.



La lucrări au fost prezenţi 27 deputaţi din totalul de 28 deputaţi membri ai comisiei.



În urma dezbaterilor, membrii comisiei au hotărât, cu unanimitate de voturi, să înainteze plenului Camerei Deputaţilor Raportul de respingere a propunerii legislative pentru modificarea Ordonanţei de Urgenţă a Guvernului nr.44/16.04.2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, deoarece iniţiativa legislativă a rămas fără obiect, întrucât, prin O.U.G. nr.38/2009 pentru modificarea art.39 alin.(2) şi (3) din O.U.G. nr.44 din 16.04.2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, termenul în discuţie a fost prelungit până la data de 24 aprilie 2010.



În raport cu obiectul şi conţinutul său, propunerea legislativă face parte din categoria legilor ordinare.

                  PREŞEDINTE,                                            SECRETAR,
                    Iulian Iancu                                               Mircea Marin
Consilier parlamentar,

Viorela Gondoş

